**Despărțire în șoaptă**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DESPĂRȚIRE ÎN ȘOAPTĂ

\*

Stai cu mine chiar de știu că mă minți

Altădată aveai vise discrete,

Acum tremuri prin cearșafuri cuminți

Și-ți acopăr dezvelite secrete

\*

Te rog, hai să cântăm la o liră

E și-o harfă undeva lângă geam

Prăfuitele corzi deconspiră

Filozofii care le preziceam

\*

E-un motiv de-a te ține aproape

Și mi-e teamă de iubiri interzise

Numai timpul mai poate să-ngroape

Existențele prea compromise

\*

Despărțirea-i prea lungă și tristă

Te invit să deschidem o carte

De dogmă neocapitalistă

Sau de dragoste, viață și moarte

\*

Și dacă nu ai răbdare s-asculți

Încotro omenirea se-ndreaptă

Hai cu mine să vânăm printre munți

Inorogi ce nechează în șoaptă